കശ്മീരികള്ക്കൊപ്പം സെല്ഫിയെടുത്ത് , മധുരം നല്കി സൈനികര് : ചിത്രങ്ങള് വൈറല് ശ്രീനഗര് ദീപാവലിയ്ക്ക് മുന്നോടിയായി കശ്മീരിലെ തദ്ദേശീയരുടെ വസതികളിലും , കച്ചവട സ്ഥാപനങ്ങളിലും അപ്രതീക്ഷിത സന്ദര്ശനം നടത്തി സൈനികര് . ജിഒസി 15 കോര്പ്സ് അംഗങ്ങള്ക്കൊപ്പമാണ് ലഫ്റ്റനന്റ് ജനറല് ഡി പി പാണ്ഡെ, ഷോപിയാന് ടൗണിലും, ബത്പുര ചൗക്കിലെ തിരക്കേറിയ തെരുവുകളിലുമൊക്കെ എത്തിയത്. ജനങ്ങള്ക്ക് ദീപാവലി ആശംസകള് നേര്ന്ന അദ്ദേഹം, നഗരത്തിന്റെ പലയിടങ്ങളും സന്ദര്ശനം നടത്തി . 15ലധികം കടകള് സന്ദര്ശിക്കുകയും വിവിധ പ്രായത്തിലുള്ള ആളുകളുമായി സംവദിക്കുകയും ചെയ്തു. കശ്മീരികള് അദ്ദേഹത്തെ സ്വാഗതം ചെയ്യുകയും അദ്ദേഹത്തോടൊപ്പം ചിത്രങ്ങള് എടുക്കുകയും ചെയ്തു. നഗരവാസികളുടെ ഊഷ്മളമായ സ്വീകരണം സൈനികരെ ഏറെ സന്തോഷിപ്പിച്ചതായും ഡി പി പാണ്ഡെ പറഞ്ഞു . അടുത്തിടെ കശ്മീരില് ഭീകരാക്രമണങ്ങള് വര്ധിച്ചിരുന്നു . ഭീതിയിലായിരുന്ന ജനങ്ങള്ക്ക് കൂടുതല് ആത്മവിശ്വാസം പകര്ന്ന് അന്ന് ഇന്ത്യന് സൈന്യം ഒപ്പം നിന്നു.